རྔ་ཡུལ་སྒོ་མང་དགོན་བཤད་སྒྲུབ་འཕེལ་རྒྱས་གླིང་ནི་རབ་བྱུང་བཅུ་གསུམ་པའི་ལྕགས་ཁྱི་སྟེ་སྤྱི་ལོ་༡༧༩༠ལོའི་ཟླ་གཉིས་བར།ཀུན་མཁྱེན་སྐུ་འཕྲེང་གཉིས་པ་༧རྗེ་བཙུན་དཀོན་མཆོག་འཇིགས་མེད་དབང་བོ་མཆོག་གིས་ཕྱག་བཏབས་ཏེ་མཚན་ལ་སྒོ་མང་སྒར་དགའ་ལྡན་བསླབ་གསུམ་ཟུང་འཇུག་བདེ་ཆེན་གླིང་ཞེས་གཏགས་ཡོད་པ་དང་།དེའི་རྗེས་༧གུང་ཐང་བསྟན་པའི་སྒྲོན་མེས་ཁྲི་རབས་དང་བོ་མཛད་དེ་འཆད་ཉན་སོགས་སྐྱོང་གནང་ཡོད་པ་དང་།ཕྱི་ལོ༡༩༠༧ལོར་ཀུན་མཁྱེན་བཞི་བ་ཆེན་མོ་རྗེ་བཙུན་སྐལ་བཟང་ཐུབ་བསྟན་འཇིགས་བྲལ་ཕྱོགས་ལས་རྣམ་རྒྱལ་མཆོག་གིས་རྨད་བྱུང་ཐོས་བསམ་གླིང་གསར་དུ་བཙུགས་ཏེ་མདོ་སྔགས་ཟུང་འབྲེལ་གྱི་ཆོས་སྒར་ཞིག་ཆགས་ཏེ་བཤད་སྒྲུབ་འདུས་སྡེ་གླིང་ཞེས་པའི་མཚན་གནང་ཡོད་འདུག